దారుల్ ఉలూమ్ దేవ్బంద్ ప్రకటన లఖ్నవ్, జనవరి 15: తమ సంస్థలోకి రాజకీయ నాయకులకు అనుమతి లేదని దారుల్ ఉలూమ్ దేవ్బంద్ అనే ప్రముఖ ఇస్లామిక్ సంస్థ ప్రకటించింది. త్వరలో జరిగే ఐదు రాషా్ట్రల అసెంబ్లీ ఎన్నికల నేపథ్యంలో ఏ రాజకీయ పార్టీకి చెందిన ముస్లిం నాయకులనూ తమ సంస్థ ప్రధాన నిర్వాహకుడు మౌలానా ముఫ్తీ అబ్దుల్ ఖాసిం నొమానీ లేదా సభ్యులు కలవబోరని స్పష్టం చేసింది. ‘‘ఎన్నికల్లో లబ్ధి కోసం మా విద్యా సంస్థను వినియోగించుకునేందుకు ఏ రాజకీయ పార్టీ నాయకుడికీ అవకాశం ఇచ్చేది లేదు. ఎన్నికలు పూర్తయ్యే వరకు నాయకులను కలిసేందుకు మాకు సమయం లేదు’’ అని సంస్థ నిర్వాహకులు మౌలానా నొమానీ చెప్పారు. దేవ్బంద్ విద్యా సంస్థలోకి రాజకీయ నాయకులకు, రాజకీయాలతో సంబంధం ఉన్న వ్యక్తులకు అనుమతిని గతేడాది ఫిబ్రవరిలోనే నిషేధించారు. తమ విద్యార్థులు, ఉపాధ్యాయులు ఎలాంటి రాజకీయ చర్చల్లో పాల్గొనరాదని కూడా నిర్వాహకులు స్పష్టమైన ఆదేశాలు జారీ చేశారు. ఫిబ్రవరి 11వ తేదీన ఎన్నికలు జరిగే దేవ్బంద్ సహా ఉత్తర యూపీలోని 73 నియోజకవర్గాల్లో ఎన్నికల కోడ్ ఈ నెల 4వ తేదీన ప్రారంభమైంది.
darul ulum devband prakatana lakhnav, janavari 15: tama samsthaloki rajakeeya naayakulaku anumati ledani darul ulum devband ane pramukha islamic samstha prakatinchindi. twaralo jarige aidu rashtrala assembley ennikala nepathyamlo e rajakeeya paarteeki chendina muslim naayakulanuu tama samstha pradhaana nirvaahakudu moulana mufti abdul khasim nomani leda sabhyulu kalavaborani spashtam chesindi. ‘‘ennikallo labdhi kosam maa vidya samsthanu viniyoginchukunenduka e rajakeeya party nayakudiki avakaasam ichedi ledu. ennikalu puurtayyee varaku naayakulanu kalisenduku maaku samayam ledu’’ ani samstha nirvaahakulu moulana nomani cheppaaru. devband vidya samsthaloki rajakeeya naayakulaku, raajakeeyaalato sambandham unna vyaktulaku anumatini gatedadi fibravarilone nishedhinchaaru. tama vidyaarthulu, upaadhyaayulu elanti rajakeeya charchallo paalgonaraadani kuudaa nirvaahakulu spashtamaina aadesaalu jaarii chesaru. fibravari 11va tedeena ennikalu jarige devband sahaa uttara upiloeni 73 niyojakavargaallo ennikala kod ee nela 4va tedeena praarambhamaindi.